అంజి వల్గుమాన్

అంజి వల్గుమాన్ తెలుగు నాటకరంగ, సినిమా నటుడు. బలగం, ఇంటింటి రామాయణ, పరేషాన్, భీమ దేవరపల్లి బ్రాంచి సినిమాలలోని నటనకుగాను మంచి గుర్తింపు అందుకున్నాడు.

జననం, విద్యాభాస్యం 
అంజి వల్గుమాన్ తెలంగాణ రాష్ట్రం, గద్వాల్ జిల్లా,    గద్వాల మండలం, జమ్మిచేడ్ గ్రామంలో 1984 జూలై 1న బాలమ్మ, యల్లప్ప దంపతులకు జన్మించాడు.

డిగ్రీ వరకు గద్వాల్ లో పూర్తిచేసిన అంజి, నటనపై ఆసక్తితో ఆ తర్వాత 2006లో హైదరాబాదుకు వెళ్ళి సినిమాల్లో ప్రయత్నం చేస్తూ, 2006లో తెలుగు విశ్వవిద్యాలయంలోని ఎంఏ థియేటర్ ఆర్ట్స్ (రంగస్థల కళలు)లో  చేరి దాదాపు 300కు పైగా నాటకాల్లో నటించాడు.

కళారంగం
అంజి వల్గుమాన్ స్వయంగా రాసి దర్శకత్వం వహించిన వినాశి, బ్లాక్ అండ్ వైట్ నాటకాలను రవీంద్రభారతిలో ప్రదర్శించాడు. ఆయన 2009లో 'ఈటీవీలో కామెడీ గ్యాంగ్' షోలో పాల్గొని ఉత్తమ ప్రదర్శన ఇచ్చి బెస్ట్ విన్నర్ గా నిలిచి, అనంతరం కొన్ని ధారావాహికల్లో నటించిన 2013లో ఈటీవీ జబర్దస్త్ లో చమ్మక్ చంద్ర, పటాస్ ప్రకాశ్ టీంలో దాదాపు 80కి పైగా ఎపిసోడ్ లలో కామెడీ స్కిట్లు చేశాడు.

నటించిన సినిమాలు

 మహాత్మా 
 సారాయి వీర్రాజు 
 పైసా 
 ఏబీసీడీ 
 లవర్ 
 బిలాల్‌పూర్ పోలీస్ స్టేషన్ 
 స్కైలాబ్
 సురాపానం
 బలగం 
 ఇంటింటి రామాయణ
 పరేషాన్
 భీమ దేవరపల్లి బ్రాంచి
 రామన్న యూత్
 ఈగల్

వెబ్ సిరీస్
 మెయిల్ 
 కొత్త పోరడు

మూలాలు

వర్గం:1984 జననాలు
వర్గం:జోగులాంబ గద్వాల జిల్లా రంగస్థల నటులు
వర్గం:జోగులాంబ గద్వాల జిల్లా వ్యక్తులు
వర్గం:జోగులాంబ గద్వాల జిల్లా సినిమా నటులు
వర్గం:తెలుగు సినిమా నటులు
వర్గం:తెలుగు విశ్వవిద్యాలయం పూర్వ విద్యార్థులు